title: Cachopu
text: Se diz cachopu u cachopo (en castellano y eonaviego cachopo; y en asturiano cachopu) a un plato tipico d'a gastronomía asturiana, en Espanya. Consiste en dos grans chullas de vetiella, que se i meten pernil serrán y formache. Tot iste conchunto se friye y se mincha calient, dimpuesas d'haber-se arrebozato con uevo, farina y pan rallato; y gosa servir-se con trunfas, pimiento y champinyons como guarnición.
  
  Etimolochía
  Os vocables "cachopu" y "cachopo" provienen d'o vocable asturiano cachopu u castellano cachopo, respectivament, -que l'etimo d'ambos ye o vocable latín caccabus, que a la vegada ampró d'a voz griega κάκκαβος u κακκάβη. Tanto en asturiano como en castellano, ista palabra teneba lo significato orichinal de tronco tuero emplegato ta alzar ferramientas de labranza; manimenos, o etimo latín quereba dicir, seguntes Varrón, "recipient a on se coceba alimentos" (en latín "vas ubi coquebant cibum"). Por a semellanza con iste tronco tuero, tanto o vocable asturiano como lo castellano amproron o significato actual de dos chullas de vetiella empanatas, y con iste sentito ye dentrata la palabra en aragonés.
  
  Historia
  As primeras mencions sobre o cachopu asturiano las replega lo doctor Gaspar Casal, en primerías d'o sieglo XVIII. En o libro d'ell El libro de cocina, publicato en 1938 por a gastronoma Adela Garrido, aparixe iste plato clamato en castellano filete a la asturiana (ye dicir, "filet a l'asturiana"). O cachopu en adquiere, de popularidat en, os anyos 50 d'o sieglo pasato, pos o restaurant Pelayo d'Oviedo l'adhibe en a suya carta. Como diz o critico gastronomico José Ignacio Gracia Noriega, «o cachopu yera un plato antigo y de sobra conoixito por a burguesía asturiana de primerías d'o sieglo XX, pero lo suyo prestichio definitivo no arriba dica zaguerías d'as anyadas cinquanta u primerías d'as anyadas sisanta gracias a lo buen fer de bells restaurants d'Oviedo y Grau, principalment».
  
  A partir d'ista forma orichinal, son surtitos multiples variants de cachopus de peix, pollo u tocín e rebutitos con marisco, salón, potrecons, pimentos, formaches, esparragos, etc...
  
  Ye habitual en as zagueras anyadas a publicación de guidas e rotas de restaurants a on se sirven os millors cachopus. Tamién ye habitual a realización de chornadas d'o cachopu, d'entre que destacó lo mes d'o cachopu, celebrato en Madrit en noviembre de 2016.
  
  O millor cachopu d'Espanya
  Dende 2012 se vienen celebrando distinctos campionatos rechionals de cachopus en a-saber-las rechions d'Espanya, d'entre que destaca lo concurso de cachopus d'Asturias, organizato por a Guía del cachopo.
  
  Referencias
  
  Gastronomía d'Asturias
  Gastronomía d'Espanya
  Gastronomía